इस समस्या से ग्रस्त लोगों को भोजन से बहुत लगाव होता है। इनके लिए अपनी फूड क्रेविंग को रोकना मुश्किल हो जाता है। एनोरेक्सिया और बुलिमिया के मरीज़ों के विपरीत इन्हें अपने बढ़ते वज़न की ज़रा भी परवाह नहीं होती और ऐसे लोग बेफिक्र होकर ओवर ईटिंग करते हैं। इन्हें मंचिंग की आदत होती है और ये बिना सोचे-समझे हमेशा कुछ न कुछ खाते रहते हैं। घर में बार-बार फ्रिज खोलना और दोस्तों की प्लेट से कुछ भी उठाकर खा लेना इनकी आदत होती है। ऐसे लोगों की डाइट में पिज्ज़ा, बर्गर, चॉकलेट, पेस्ट्री और सॉफ्ट ड्रिंक्स की मात्रा बहुत अधिक होती है। अपनी इस आदत की वजह से इन्हें बहुत शर्मिंदगी भी महसूस होती है, इसलिए कई बार ये छिप-छिप कर अकेले में खाने की भी कोशिश करते हैं।'